b'\n_START_ARTICLE_\nAvatar (web)\n_START_PARAGRAPH_\nUn avatar este \xc3\xaen general o ipotetic\xc4\x83 \xc3\xaencarnare sau re\xc3\xaencarnare a cuiva. \xc3\x8en web este vorba de o imagine digital\xc4\x83, animat\xc4\x83 sau static\xc4\x83, de dimensiuni mici (de regul\xc4\x83 \xc3\xaentre 50x50 \xc8\x99i 150x150 pixeli), folosit\xc4\x83 pentru personalizarea profilului unui utilizator al unei aplica\xc8\x9bii web. Imaginea poate fi predefinit\xc4\x83 pe situl respectiv, sau \xc8\x99i \xc3\xaenc\xc4\x83rcat\xc4\x83 de c\xc4\x83tre utilizator.\n_START_SECTION_\nAplica\xc8\x9bii\n_START_PARAGRAPH_\nUna dintre cele mai comune referin\xc8\x9be pentru avatare este aplica\xc8\x9bia Yahoo! Messenger (YMSG). YMSG permite personalizarea profilului prin ad\xc4\x83ugarea unei imagini puse la dispozi\xc8\x9bie de c\xc4\x83tre sit sau \xc3\xaenc\xc4\x83rcat\xc4\x83 pe sit de c\xc4\x83tre utilizator. YMSG redimensioneaz\xc4\x83 imaginea la o m\xc4\x83rime standard. YMSG nu accept\xc4\x83 avatare animate._NEWLINE_Un alt loc unde este \xc3\xaent\xc3\xa2lnit\xc4\x83 no\xc8\x9biunea de avatar este \xc3\xaen forumuri. Scopul este acela\xc8\x99i, anume de a personaliza utilizatorul._NEWLINE_La ora actual\xc4\x83 majoritatea celor care ofer\xc4\x83 avatare promoveaz\xc4\x83 mai mult sau mai pu\xc8\x9bin siturile proprii prin metode \xe2\x80\x9eneortodoxe\xe2\x80\x9d, folosind de exemplu foarte multe cuvinte cheie \xc3\xaen paginile sitului pentru a induce \xc3\xaen eroare motoarele de c\xc4\x83utare, suger\xc3\xa2nd c\xc4\x83 acolo s-ar afla foarte mult\xc4\x83 informa\xc8\x9bie despre subiectul c\xc4\x83utat. \xc3\x8ens\xc4\x83 de cele mai multe ori informa\xc8\x9bia nu este altceva dec\xc3\xa2t spam.'